Tatoeba sentences — language code: lat
Septem spicæ pullulabant in culmo uno plenæ atque formosæ. Aliæ quoque totidem spicæ tenues et percussæ vento urente oriebantur devorantes omnem priorum pulchritudinem.
Evigilavit pharao, et ecce erat somnium!
Et, facto mane, pavore perterritus misit ad omnes coniectores Aegypti cunctosque sapientes suos; et accersitis narravit somnium, nec erat qui interpretaretur.
Tunc demum reminiscens pincernarum magister ait: Confiteor peccatum meum.
Aquam non habeo.
Iratus rex servis suis me et magistrum pistorum retrudi iussit in carcerem principis satellitum, ubi una nocte uterque vidimus somnium præsagum futurorum.
Erat ibi puer Hebræus eiusdem ducis satellitum famulus, cui narrantes somnia audivimus quidquid postea rei probavit eventus. Ego enim redditus sum officio meo, et ille suspensus est in patibulo.
Protinus ad regis imperium eductum de carcere Ioseph totonderunt ac, veste mutata, obtulerunt ei.
Cui ille ait: Vidi somnia, nec est qui edisserat; quæ audivi te sapientissime conicere.
Respondit Ioseph: Absque me Deus respondebit prospera pharaoni!
Narravit ergo pharao, quod viderat: Putabam me stare super ripam fluminis et septem boves de amne conscendere pulchras nimis et obesis carnibus, quæ in pastu paludis virecta carpebant.
Et ecce has sequebantur aliæ septem boves in tantum deformes et macilentæ, ut numquam tales in terra Aegypti viderim; quæ, devoratis et consumptis prioribus, nullum saturitatis dedere vestigium; sed simili macie et squalore torpebant.
Evigilans, rursus sopore depressus, vidi somnium: Septem spicæ pullulabant in culmo uno plenæ atque pulcherrimæ. Aliæ quoque septem tenues et percussæ vento urente oriebantur e stipula; quæ priorum pulchritudinem devoraverunt. Narravi coniectoribus somnium, et nemo est qui edisserat.
Respondit Ioseph: Somnium regis unum est: quæ facturus est, Deus ostendit pharaoni.
Septem boves pulchræ et septem spicæ plenæ septem ubertatis anni sunt; eandemque vim somnii comprehendunt.
Septem quoque boves tenues atque macilentæ, quæ ascenderunt post eas, et septem spicæ tenues et vento urente percussæ septem anni sunt venturæ famis, qui hoc ordine complebuntur: ecce septem anni venient fertilitatis magnæ in universa terra Aegypti; quos sequentur septem anni alii tantæ sterilitatis, ut oblivioni tradatur cuncta retro abundantia.
Consumptura est enim fames omnem terram, et ubertatis magnitudinem perditura est inopiæ magnitudo.
Quod autem vidisti secundo ad eandem rem pertinens somnium, firmitatis indicium est, eo quod fiat sermo Dei et velocius a Deo impleatur.
Nunc ergo provideat rex virum intellegentem et sapientem et præficiat eum terræ Aegypti constituatque præpositos per cunctas regiones et quintam partem fructuum per septem annos fertilitatis, qui iam nunc futuri sunt, congreget in horrea; et omne frumentum sub pharaonis potestate condatur serveturque in urbibus; et paretur futuræ septem annorum fami, quæ pressura est Aegyptum, et non consumetur terra inopia.
Placuit pharaoni consilium et cunctis ministris eius.
Locutusque est ad eos: Num invenire poterimus talem virum, qui spiritu Dei plenus sit?